Document ID: 32002R1889

32002R1889
L 286/11
SLUŽBENI LIST EUROPSKE UNIJE
23.10.2002.
UREDBA KOMISIJE (EZ) br. 1889/2002
od 23. listopada 2002.
o provedbi Uredbe Vijeća (EZ) br. 448/98 o dopuni i izmjeni Uredbe (EZ) br. 2223/96 s obzirom na alociranje usluga financijskog posredovanja indirektno mjerenih (UFPIM) unutar Europskog sustava nacionalnih i regionalnih računa (ESA)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 448/98 od 16. veljače 1998. o dopuni i izmjeni Uredbe (EZ) br. 2223/96 s obzirom na alociranje usluga financijskog posredovanja indirektno mjerenih (UFPIM) unutar Europskog sustava nacionalnih i regionalnih računa (ESA) (1), a posebno njezin članak 5. stavak 3.,
budući da:
(1)
Uredba Vijeća (EZ) br. 2223/96 od 25. lipnja 1996. o Europskom sustavu nacionalnih i regionalnih računa u Zajednici (2), kako je zadnje izmijenjena Uredbom (EZ) br. 359/2002 Europskog parlamenta i Vijeća (3), (dalje u tekstu: „ESA 95”) sadrži referentni okvir zajedničkih standarda, definicija, klasifikacija i pravila za izradu računa država članica za statističke zahtjeve Zajednice, kako bi se postigla usporedivost rezultata među državama članicama.
(2)
Prilog I. Uredbi (EZ) br. 448/98 izmijenio je Prilog A Uredbi (EZ) br. 2223/96 kako bi se u metodologiju ESA 95 uvelo načelo alociranja UFPIM-a i utvrdile eksperimentalne metode alociranja UFPIM-a, koje su države članice bile dužne testirati u razdoblju od 1995. do 2001, s tim da pokusno razdoblje bude dovoljno dugo za procjenu je li alociranje dalo pouzdanije rezultate od trenutačno nepostojećeg alociranja za točno mjerenje dotične gospodarske aktivnosti.
(3)
U skladu s člankom 5. stavkom 1. Uredbe (EZ) br. 448/98, 21. lipnja 2002. Komisija je Europskom parlamentu i Vijeću podnijela završni izvještaj koji je sadržavao kvalitativnu i kvantitativnu analizu utjecaja eksperimentalnih metoda za alociranje i izračun UFPIM-a. U tom završnom izvještaju zaključeno je da su rezultati pokusnog razdoblja pozitivni, budući da je opće priznato da bi alociranje UFPIM-a dovelo do znatnih poboljšanja u metodologiji ESA 95 i do preciznije usporedbe razina bruto domaćeg proizvoda (BDP) unutar Europske unije.
(4)
Kako su nalazi završnog izvještaja o procjeni pouzdanosti rezultata dobivenih tijekom pokusnog razdoblja pozitivni, metoda za korištenje pri alociranju UFPIM-a mora biti usvojena do 31. prosinca 2002., u skladu s člankom 5. stavkom 3. Uredbe (EZ) br. 448/98.
(5)
U svom završnom izvještaju podnesenom Europskom parlamentu i Vijeću, Komisija je zauzela stajalište da bi bilo korisno državama članicama odobriti još dvije godine kako bi dodatno poboljšale izvore i metode koji se koriste u alociranju UFPIM-a.
(6)
Obavljeno je savjetovanje s Odborom za monetarnu, financijsku i platnobilančnu statistiku, osnovanim Odlukom Vijeća 91/115/EEZ (4), koja je izmijenjena Odlukom 96/174/EZ (5).
(7)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
1. Države članice provode sljedeće izračune i alociranja u skladu s detaljnom metodologijom opisanom u Prilogu III. Uredbi Vijeća (EZ) br. 448/98:
(a)
izračun i alociranje UFPIM-a među sektorima korisnicima, koristeći referentne stope definirane kao „metoda 1” u točki 1 stavku (b) Priloga III. Uredbi Vijeća (EZ) br. 448/98;
(b)
izračun i alociranje uvezenih i izvezenih UFPIM-a (uključujući UFPIM između rezidentnih i nerezidentnih financijskih posrednika), uz korištenje referentne stope, definirane kao „vanjska” referentna stopa u točki 1. stavku (b) Priloga III. Uredbi Vijeća (EZ) br. 448/98;
(c)
alociranje UFPIM-a među korisničkim djelatnostima, na temelju stanja zajmova i depozita za svaku djelatnost ili, ako ti podaci nisu pouzdani, na temelju proizvodnje pojedine djelatnosti;
(d)
izračun UFPIM-a po stalnim cijenama, na temelju formule iz točke 3. Priloga III. Uredbi Vijeća (EZ) br. 448/98.
2. Države članice dostavljaju Komisiji rezultate izračuna izrađenih u skladu s ovim člankom kao dio tablica iz članka 3. Uredbe (EZ) br. 2223/96 (Program dostave podataka nacionalnih računa), uključujući prethodne izračune od 1995.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Primjenjuje se od 1. siječnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. listopada 2002.

Labels: 12
2
4
19